Nightmare Vacation

Nightmare Vacation הוא אלבום האולפן הראשון של הראפרית האמריקאית ריקו נאסטי, שיצא ב-4 בדצמבר 2020, דרך חברותת התקליטים Artist Artist Group, אטלנטיק רקורדס וחברת התקליטים שלה, Sugar Trap. האלבום כולל הופעות אורח שונות, בין היתר של הראפרים טריפי רד, אמינה, גוצ'י מיין ודון טוליבר. מבין המפיקים שהשתתפו בהפקת חלק מהשירים באלבום נמנים 100 ג’קס, Take a Daytrip ו-Avedon.

האלבום זכה לשבחים רבים, כאשר מבקרי מוזיקה רבים שיבחו את האכזריות, הכיף, האינטגרציה הז'אנרית שבו, הכוללת טראפ מטאל, וכן את הראפ של נאסטי, ואת התוכן הלירי של השירים. מתוך האלבום יצאו חמישה סינגלים, "iPhone", "Own It", "Don't Like Me", "OHFR?" ו-"STFU", והוא כולל גם את סינגל הפריצה של נאסטי משנת 2018, "Smack a Bitch", אשר הוסמך לתואר זהב על ידי איגוד תעשיית ההקלטות האמריקאי מוקדם יותר באותה שנה.

== רקע והרכב ==
ריקו נאסטי חשפה לראשונה את שם האלבום, "Nightmare Vacation" בראיון למגזין Coveteur, בספטמבר 2019, מבלי לציין אם זה יהיה מיקסטייפ או אלבום.<ref></ref> באוקטובר 2019, אמרה נאסטי בראיון למגזין Complex שהאלבום אמור היה לצאת בשנה הזו, אך היא דחתה זאת "בגלל גורמים שהיא לא חושפת במפורש".<ref name="ComplexJess"></ref> במקום זאת, בשנת 2019 הוציאה נאסטי את המיקסטייפ Anger Management, בשיתוף עם המפיק המוזיקלי קני ביטס, וכן שורה של כמה סינגלים שאינם מתוך אלבום על מנת "להחזיק את מעריציה".<ref name="ComplexJess" /> בראיון ל-NME, הסבירה נאסטי על הזמן שהושקע במהלך היצירה, והספק העצמי שהוא גורם לה, ואמרה, "עשיתי את Anger Management תוך שבוע. יצרתי את Nasty (2018) ו-Sugar Trap (2017) תוך כשלושה חודשים. עשיתי את Tales Of Tacobella (2019) תוך חודש [...] הכנתי את האלבום הזה [Nightmare Vacation] בשנה. אני מקווה שאני לא אחת מהאנשים שעשו אותו מושלם יתר על המידה והסירו את מה שהמעריצים נהנו ממנו".<ref name="NMECover"></ref>

נאסטי הכריזה רשמית על האלבום ב-13 באוגוסט 2020, לצד הוצאת הסינגל הראשון ממנו, "iPhone".<ref name="NMEJackson"></ref> בהמשך, הוציאה נאסטי לוח איפור כשיתוף פעולה עם Il Makiage,<ref></ref> ומאוחר יותר אישרה כי שמות הגוונים יהיו שמות הרצועות באלבום.<ref name="ComplexNatasha"></ref> במכתב שהופנה למעריציה, הסבירה נאסטי ששם הפרויקט היא אוקסימורון מטאפורי: "[...] הבינו שכל מה שאתם רוצים תוכלו להשיג! אבל דעו שיהיה טוב ורע עם הכל. בגלל זה, האלבום נקרא Nightmare Vacation. לפעמים הדברים שאתה רוצה הם לא הדברים שאתה צריך".<ref></ref> בספטמבר 2020, חשפה כי האלבום מוכן לצאת בקרוב.<ref name="NMECover" /> בריאיון ל-Complex, אמה נאסטי כי האלבום עתיד לצאת בעונת ליל כל הקדושים, דבר שאושר בעיתון לוס אנג'לס טיימס מאוחר יותר, כ-30 באוקטובר 2020.<ref name=":1"></ref> עם זאת, בתחילת נובמבר 2020, הודיעה נאסטי כי תאריך יציאת האלבום הרשמי הוא ב-4 בדצמבר 2020.<ref></ref><ref></ref><ref></ref> בהודעה זו, נחשפה גם עטיפת האלבום.<ref></ref> מאוחר יותר, פרסמה נאסטי טריילר ויזואלי לאלבום,<ref></ref> ובתחילת דצמבר, חשפה את רשימת הרצועות.<ref name=":2"></ref>

== הרכב ==
Nightmare Vacation הוא אלבום היפ הופ המושפע ממגוון אלמנטים מוזיקליים כגון טראפ,<ref name="DIY rev" /><ref name="Clash rev" /> נו-מטאל,<ref name="Clash rev" /><ref name="Observer rev" /><ref name="CoS rev"></ref><ref name=":3"></ref> פאנק ופאנק ראפ,<ref name="DIY rev" /><ref name="Clash rev" /><ref name="Observer rev" /><ref name=":4"></ref> אימו,<ref name=":3" /> באבלגאם פופ,<ref name=":3" /> הייפרפופ,<ref name=":4" /><ref name="Guardian rev" /> R&B עכשווי,<ref name="DIY rev" /><ref name=":0"></ref><ref name=":5"></ref> ואלקטרוני.<ref name=":5" /> מבחינה מוזיקלית, קיאן-סיאן וויליאמס מ-NME תיאר את האלבום בפשטות כ"שוגר טראפ [ז'אנר] על סטרואידים".

ריקו נאסטי עצמה תיארה את האלבום כ"גרסה מפותחת יותר של Sugar Trap [המיקסטייפ הראשון שלה, משנת 2016], כי הוא טוב ורע", וציינה שבניגוד לרוב הרפרטואר הקיים שלה, "אין בזה רוק. זו אווירה. זה גורם לך להרגיש טוב, גורם לך להרגיש מאושר". על הרעיון שמאחורי האלבום והנוכחות המוזיקלית שלו, היא אמרה: "Nightmare Vacation היא החוויה הטובה והגרועה ביותר שלך. במקרה שלי, זו מוזיקה. [...] האלבום מתנגן על הצלילים הסופר אגרסיביים האלה, יחד עם הצורות המלודיות האלה".<ref name="ComplexJess" /> בראיון ל-Dazed, אמרה נאסטי כי האלבום "אינו מבוסס על אסתטיקה אחת", וכי האלבום כולל "קול אחר" שפיתחה, שאינו ראפ או רוק. היא המשיכה: "זה נשמע טבעי. זה ממש אש. אני שמחה שנעלתי את עצמי באולפן ולא ויתרתי על זה".

== פרסום וקידום ==
=== סינגלים ===
ב-13 באוגוסט 2020 הוציאה נאסטי את "iPhone" כסינגל המוביל של האלבום, לצד וידאו קליפ משלו.<ref name="NMECerys"></ref><ref></ref> ב-17 בספטמבר 2020 יצא הסינגל השני, "Own It", גם כן לצד קליפ.<ref></ref> הסינגל השלישי, "Don't Like Me", פורסם ב-22 באוקטובר 2020.<ref name="DLM"></ref> הסינגל הרביעי, "" יצא ב-11 בנובמבר 2020, יחד עם הווידאו קליפ שלו.<ref></ref><ref></ref> הסינגל החמישי מתוך האלבום, "STFU", פורסם במקביל ליציאת האלבום, ב-4 בדצמבר 2020.<ref></ref><ref></ref>

=== שירים אחרים ===
השיר "Smack a Bitch" פורסם ב-13 בינואר 2018, והפך ל"סינגל הפריצה" של נאסטי. שנתיים לאחר מכן, נכנס השיר לאלבום כרצועת בונוס. הרמיקס לשיר, בהשתתפות הראפריות האמריקאיות ppcocaine, רובי רוז וסוקיהאנה משמש כרצועה האחרונה באלבום.<ref name=":2" />

=== הופעות חיות ===
נאסטי עשתה את הופעת הבכורה שלה בטלוויזיה כשביצעה את "", בתוכנית הלילה של ג'ימי פאלון, בינואר 2021.<ref></ref><ref></ref>

== ביקורות ==

עם יציאתו, זכה Nightmare Vacation לשבחים ממבקרי מוזיקה. ב-Metacritic, שמעניקה דירוג מתוך שקלול ביקורות שונות של מבקרי מוזיקה, קיבל האלבום ציון ממוצע של 80 מתוך 100, בהתבסס על 12 ביקורות, כאשר רובן נחשבו לחיוביות.<ref name="MC"></ref> ב-, זכה האלבום לציון של 7.4 מתוך 10, בהתבסס על הערכתם של מספר מבקרים.<ref name="ADM"></ref> בטרם יציאתו, ציינו לוס אנג'לס טיימס ו-Uproxx את Nightmare Vacation כאחד האלבומים המצופים ביותר שלהם בסתיו 2020.<ref name=":1"/><ref></ref>

דומיניק היילי מ-Loud and Quiet תיאר את האלבום כ"קצר, אגרסיבי וכפני-פנים כמו הקלטה של סליפנוט", מה ש"משאיר אותך בתחושה שזה יכול להיות האלבום שבסופו של דבר יבסס את נאסטי כאחת מהטובות והחיוניות ביותר לסצנת הראפ הנוכחית".<ref name="L&Q rev"></ref> קנדס מקדאפי מ-Paste העניקה לאלבום ציון של 8.4 וכתבה שריקו נאסטי "מלהטטת באכזריות ובכיף" באלבום.<ref name="Paste rev" /> רוברט קזנדג'יאן, כותב במגזין Clash, תיאר את האלבום גם כ"קרבי, מעצים ומהנה ללא בושה".<ref name="Clash rev" /> המבקרים מטעם הגרדיאון ו-The Line of Best Fit הסכימו שהאלבום הוא הפרויקט "הכי מופרע" ו"הכי נאסטי" שלה עד כה.<ref name="Guardian rev" /><ref name="LOBF rev" /> קיאן-סיאן וויליאמס מ-NME כתבה כי נאסטי מעבירה "תרבות וצליל נוסטלגיים תוך הפקה מודרנית וסוערת", וכי אלבום אולפן הבכורה שלה "מגבש את מעמדה ככישרון ייחודי".<ref name="NMECover" /> אלי ווטסון מ-DIY סיכמה באמירה: "נושכת ושוחקת בדרכים הטובות ביותר, Nightmare Vacation גורם לאמנית לעמוד על ההייפ שמקיף אותה במשך שנים, ולעלות עליו פי עשרה. הוא ילעס אותך וירק. אתה תאהב כל דקה בו".<ref name="DIY rev"/>

מבקרי המוזיקה מהאובזרבר והגרדיאן כתבו ביקורות פחות חיוביות על האלבום. שניהם הסבירו כיצד המוזיקה של נאסטי, למרות ייחודה ורעננותה, לא חוותה התקדמות סגנונית כלשהי מהרפרטואר הקיים שלה, אלא "קיפאון".<ref name="Observer rev" /><ref name="Guardian rev" />

== הצלחה מסחרית ==
ביומיים הראשונים לאחר צאתו, Nightmare Vacation היה לאלבום השני הכי מושמע בשבועו הראשון בספוטיפיי ארצות הברית,<ref></ref> והאלבום העשירי המושמע ביותר בשבועו הראשון בספוטיפיי העולמי.<ref></ref> למרות הצלחתה בפלטפורמה זו, האלבום לא נכנס למצעד הבילבורד 200, אם כי הגיע למקום הראשון במצעד אלבומי ה-Heatseekers.<ref name="BBHeat" />

== רשימת רצועות ==

== קרדיטים ואנשי צוות ==
* ריקו נאסטי – שירה, כתיבה
* דון טוליבר – כתיבה 
* גוצ'י מיין – כתיבה 
* אמינה – כתיבה <ref name="XXLPeter"></ref>
* טריפי רד – כתיבה <ref name="XXLPeter" />
* ppcocaine - כתיבה 
* דילן בריידי – הפקה <ref name="NMECerys" /><ref name="XXLPeter" />
* טיי קיית' – הפקה<ref name="XXLPeter" />
* Take a Daytrip – הפקה<ref name="XXLPeter" />
* אבדון – הפקה 
* קמדן – הפקה 
* אלטר אגו – הפקה 
* Buddah Bless – הפקה 

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי בכורה מ-2020
קטגוריה:אלבומים באנגלית
קטגוריה:אלבומים שהופקו על ידי טיי קית'
קטגוריה:אלבומי חברת אטלנטיק רקורדס